LAND ID
LAND ID เป็นสินทรัพย์ดิจิทัลรูปแบบ NFT ที่ใช้โปรโตคอล ERC-721 ให้เป็นตัวแทนของอสังหาริมทรัพย์ใน Etherland ซึ่ง LAND ID ทุกรายการในแพลตฟอร์มจะมาพร้อมกับโค้ดที่ไม่ซ้ำกัน นอกจากนี้ข้อมูลสำคัญเกี่ยวกับสินทรัพย์ เช่น หมายเลขที่ดิน พิกัด และที่ตั้ง ก็จะถูกเก็บไว้ใน IPFS
ไม่ว่าผู้ใช้งานจะเป็นเจ้าของอสังหาริมทรัพย์ในโลกจริงหรือไม่ก็ตาม พวกเขาจะสามารถซื้อที่ดินบน Etherland ได้ ซึ่งทุกคนสามารถเป็นเจ้าของโทเคน LAND ID ได้ทุกที่บนแพลตฟอร์ม ตราบใดที่พิกัดดังกล่าวยังไม่มีผู้ใช้งานรายอื่นเป็นเจ้าของ นอกจากนี้ผู้ใช้งานสามารถเพิ่มความปลอดภัยของที่ดินดิจิทัลของตนเองได้ด้วยการกรอกแบบฟอร์มที่แพลตฟอร์มจัดเตรียมให้
เจ้าของอสังหาริมทรัพย์ในชีวิตจริงสามารถเพิ่มฟีเจอร์ลงใน Metaverse ของ Etherland ผ่านการจดทะเบียนเจ้าของจริงได้ ด้วยการลงทะเบียนประเภทนี้ผู้ใช้งานจะได้รับตรายืนยันบน LAND ID ของตนเองด้วย โดยทางแพลตฟอร์มต้องการเอกสาร 3 ฉบับในการจดทะเบียนที่ดิน ได้แก่ หนังสือเดินทางหรือบัตรประจำตัวประชาชน ใบเสร็จค่าสาธารณูปโภค และหลักฐานการเป็นเจ้าของที่ผ่านการรับรองในชื่อของตนเอง โดยเอกสารเหล่านี้จะถูกใช้เป็นหลักฐานแสดงความเป็นเจ้าของ รวมถึงการทำ KYC สำหรับการยืนยันตัวตน ซึ่งผู้ที่มี LAND ID ที่ยืนยันแล้วจะสามารถเข้าถึงบริการพิเศษได้อีกด้วย เช่น Carbon Credit Reward
ผู้ที่ไม่ได้เป็นเจ้าของอสังหาริมทรัพย์ในชีวิตจริงหรือไม่มีเงินทุนในการเป็นเจ้าของ ก็สามารถลงทะเบียน LAND ID เป็นสถานที่แบบ Public Domen ได้ แต่อย่างไรก็ตามคุณก็จะไม่ได้รับป้ายสถานะที่ผ่านการตรวจสอบยืนยันแล้ว โดยผู้ใช้งานสามารถลงทะเบียนสถานที่ใดก็ได้ในโลกที่ยังไม่เคยได้รับการลงทะเบียนมาก่อน
อสังหาริมทรัพย์สาธารณะ เช่น สิ่งมหัศจรรย์ทางธรรมชาติ สถานที่สำคัญ สนามกีฬา หรือโครงสร้างพื้นฐานทางสาธารณะใด ๆ ที่โดยปกติแล้วบุคคลทั่วไปจะไม่ได้เป็นเจ้าของ อย่างไรก็ตามผู้ใช้งานยังสามารถจดทะเบียนอสังหาริมทรัพย์สาธารณะเหล่านี้ใน Etherland ได้ ตราบใดที่ยังไม่มีกฎหมายว่าด้วยเครื่องหมายการค้าหรือลิขสิทธิ์ที่ขัดขวางการจดทะเบียนส่วนบุคคล ดังนั้นผู้ใช้งานคนใดที่ต้องการลงทะเบียนหรือเป็นเจ้าของอสังหาริมทรัพย์สาธารณะใน Etherland ก็จะต้องตรวจสอบสถานะก่อนดำเนินการ
หลังจากที่ผู้ใช้งานทำการกรอกแบบฟอร์มลงทะเบียนและผ่านการยืนยันจากกระบวนการ KYC แล้ว NFT ของอสังหาริมทรัพย์จะถูกสร้างขึ้นบน Ethereum blockchain
ไม่ว่าสถานะความเป็นเจ้าของในที่ดินของชีวิตจริงจะเป็นเช่นไร แต่เจ้าของที่ดินใน Etherland จะสามารถทำทุกอย่างที่ต้องการกับที่ดินดิจิทัลของตนเองได้ เช่น การสร้างเนื้อหาเพิ่มหรือเพิ่มการมองเห็นบนอินเทอร์เน็ต รวมถึงสามารถสะสมรางวัลดิจิทัลและสามารถทำการ Staking สินทรัพย์ดิจิทัลได้อีกด้วย